Mehmekema Cezaya Girane ya 11. ya Amedî de roniştişê çarinî yê dewaya Hemşaredara Sûrî  Fîlîze Buluttekîna ke wezîfeyê ci hetê Wezîrîya Karanê Zereyî yê Tirkîya ra ame xespkerdene, ame kerdene.
Buluttekîna ke serbest yena muhakemekerdene pîya bi avûkatê xo tewrê roniştişî bîye. Dozgerî bi îdîaya ''endamîya rêxistine'' semedê Buluttekîne 7 serran û 6 aşman ra heta 15 serran cezaya zîndanî waşte. Roniştiş 12ê sibate 2021î re peyde erzîya.
